
POGODBA št. ________________
o sofinanciranju športnih programov


ki sta jo dogovorila in sklenila:


Fundacija za financiranje športnih organizacij v Republiki Sloveniji, Dunajska 51, 1000 Ljubljana (v nadaljnjem besedilu: Fundacija), ki jo zastopa Branko Zorman, predsednik Sveta Fundacije

davčna številka: 61204935
matična številka: 1118366


in


	___________, ___________, ____________________ (v nadaljnjem besedilu: Izvajalec), ki ga zastopa ___________, ____________________



	številka TR:
	 ____________________

	davčna številka:
	____________________

	matična številka:
	____________________



Izvajalec ____________________ zavezanec za DDV.


1. UGOTOVITVE 

1.1. Fundacija je na spletni strani Fundacije dne 16. 10. 2026 objavila Javni razpis Fundacije za šport za sofinanciranje programov športa v letu 2027 (v nadaljnjem besedilu: javni razpis).

1.2. Izvajalec se je pravočasno prijavil na javni razpis na področju športnih programov, področje: tekmovalni šport. Vlogi za dodelitev sredstev je priložil vsa zahtevana dokazila. Izvajalec je kandidiral za sofinanciranje programa vrhunskega športa, za športno panogo: »________________«.

1.3. Svet Fundacije je Izvajalca izbral na podlagi predloga komisije in v skladu z določbami Pravilnika o sofinanciranju izvajanja letnega programa športa Fundacije za financiranje športnih organizacij v Republiki Sloveniji (Uradni list RS, št. 94/21) s sklepom __. redni seje Sveta Fundacije z dne _____.

1.4. Fundacija je Izvajalcu izdala odločbo številka ____________________ / odl s katero mu je dodelila sredstva za prijavljeni program »____________________«, za panogo »____________________«, na področju tekmovalnega športa, podpodročje vrhunskega športa v višini ____________________ EUR.

1.5. Celotna predvidena vrednost programa Izvajalca v letu 2027 znaša ____________________ EUR.

2. NAČIN IN POGOJI SOFINANCIRANJA
2.1. Fundacija bo za sofinanciranje programa vrhunskega športa, za športno  panogo: »____________________«, v letu 2027 zagotovila Izvajalcu nepovratna sredstva v skupni višini ____________________ EUR, vendar ne več kot 50% upravičenih stroškov programa.

Izvajalec se zavezuje, da brez predhodnega soglasja Fundacije ne bo spremenil vsebine ali obsega programa, za katerega so mu bila dodeljena sredstva na javnem razpisu. Za vsakršno spremembo programa je Izvajalec dolžan zaprositi preko informacijskega sistema Fundacije, vnaprej pred predvideno spremembo oziroma najkasneje v roku petih delovnih dneh od spremembe. V primeru neodobrenega oziroma neupravičenega zmanjšanja obsega izvedenega programa bo Fundacija delno ali v celoti zavrnila izplačilo sofinanciranih sredstev.

2.2. Fundacija se zavezuje, da bo odobrena sredstva plačala na račun Izvajalca predvidoma po naslednji dinamiki in zneskih:
	· v roku 30 dni po podpisu pogodbe
	
	________________ EUR,

	· do ________________
	
	________________ EUR,

	· do ________________
	
	________________ EUR.



Pred kakršnimkoli izplačilom po tej pogodbi mora imeti Izvajalec do Fundacije izpolnjene vse obveznosti iz naslova predložitve vsebinskih in finančnih poročil o izvedbi programov, ki mu jih je Fundacija sofinancirala v preteklem letu, ter izpolnjeno obveznost predložitve zaključnega računa za preteklo leto.
	
2.3. Izvajalec pod materialno in kazensko odgovornostjo izjavlja, da bo sredstva, pridobljena po tej pogodbi, v celoti uporabil namensko in racionalno ter v skladu s posredovano razpisno dokumentacijo in odločbo Sveta Fundacije, za izvedbo programa vrhunskega športa, in sicer za športno panogo: »________________«.

Izvajalec se zavezuje, da bo vzpostavil oz. zagotovil takšen način vodenja svojih računovodskih evidenc, da bodo sredstva na prihodkovni in odhodkovni strani razvidna za program vrhunskega športa, za športno panogo: »________________«. Izvajalec je dolžan vsak sofinanciran program v celoti evidentirati na samostojnem stroškovnem mestu, tako po prihodkovni kot odhodkovni strani. Na poziv Fundacije Izvajalec predloži konto kartico programa kadarkoli v času izvajanja programa do izpolnitve pogodbenih obveznosti.

Izvajalec se zavezuje, da bo najkasneje do 15. 1. 2028 Fundaciji predložil vsebinsko in finančno poročilo o izvedbi sofinanciranega programa v letu 2027 in sicer preko informacijskega sistema Fundacije, ki je dostopen na povezavi https://razpis.fundacijazasport.org/.

Izvajalec mora poročilu končnega zahtevka priložiti preslikave računov, izdanih Izvajalcu za obdobje od 1. 1. 2027 do 31. 12. 2027, in sicer 10 računov z najvišjimi zneski, ter dokazila o njihovem plačilu. Ostale račune in dokazila o njihovem plačilu predloži le na poziv Fundacije.

V finančno poročilo o izvedbi sofinanciranega programa so lahko vključeni le upravičeni stroški programa, ki so dejansko nastali v obdobju od 1. 1. 2027 do 31. 12. 2027. Obvezna priloga finančnega poročila je konto kartica (prihodkov in odhodkov) celotnega programa, ki je skladna s finančnim načrtom programa iz vloge!

Predmet sofinanciranja so upravičeni stroški programa, kot izhaja iz vloge izvajalca ter so skladni s seznamom upravičenih stroškov iz javnega razpisa. 
Strokovni kader:
· 	stroški dela in storitev (trenerjev)
· potni stroški (kilometrine, dnevnice)
· strokovno izpopolnjevanje in licenciranje strokovnega kadra v mednarodnem prostoru
· zavarovanje za odgovornost strokovnega kadra
Spremljevalni kader:
· stroški dela in storitev (fizioterapevtov, zdravnikov, ipd.)
· potni stroški (kilometrine, dnevnice)
· zavarovanje za odgovornost spremljevalnega kadra
Športni objekti:
· 	stroški najema oz. uporabe ali sorazmerni del obratovalnih stroškov športnega objekta, ki je v lasti ali upravljanju izvajalca (voda, plin, elektrika, kurilno olje,...)
· sorazmerni del nadomestila za stavbno zemljišče za športni objekt, ki je v lastni izvajalca
· stroški zavarovalnih premij za športni objekt, ki je v lastni ali upravljanju izvajalca
Materialni stroški:
· 	stroški prevoza (vozovnice, najem prevoznih sredstev, delež operativnega leasinga, delež stroškov posojila pri lastnem vozilu po potnem nalogu)
· športna oprema in rekviziti (op. razen osnovnih sredstev, v skladu z definicijo v času podpisa pogodbe veljavnih Slovenskih računovodskih standardov)
· registracija športnikov in ekip
· kotizacija ali startnina
· stroški sodnikov ali delegatov
· nezgodna zavarovanja
· stroški namestitve in prehrane
· zdravstveno varstvo športnikov
· obresti in stroški odobritve kredita za izvedbo programa
Del stroškov iz naslova delovanja:
· 	stroški zaposlenih in materialni stroški do 15 % upravičenih sredstev 	programa

Izvajalec mora najmanj 85 % skupaj uveljavljanih upravičenih stroškov programa izkazati z neposrednimi stroški programa. Kot upravičene stroške programa lahko Izvajalec uveljavlja tudi del stroškov iz naslova delovanja zveze, vendar največ do višine 15 % skupaj uveljavljenih stroškov programa.

Predmet sofinanciranja so zgolj stroški programa izvedenega v obsegu kot izhaja iz odločbe oz. predhodno odobrene spremembe programa. V kolikor bo v zahtevku za izplačilo naveden strošek, ki se nanaša na neodobrene spremembe programa, bo Fundacija to upoštevala kot ugotovljen neupravičeni strošek sofinanciranega programa.

V primeru, da bodo dejanski (končni) upravičeni stroški izvedbe programa nižji od predvidene vrednosti iz točke 1.5., se delež sofinanciranja Fundacije sorazmerno zniža.

Neupravičenih stroškov Fundacija ne sofinancira, kakor tudi ne iz tega izhajajoče izgube sredstev izvajalca.

V kolikor ima izvajalec programa pravico do uveljavljanja vhodnega davka na dodano vrednost, se mu davek na dodano vrednost ne všteva med upravičene stroške. V kolikor izvajalec programa nima pravice do odbitka celotnega ali delnega davka na dodano vrednost, ki mu je bil obračunan ob dobavah blaga in storitev, se mu obračunani DDV všteje med upravičene stroške. Neodbitni davek na dodano vrednost (brez upoštevanja DDV po omejitvi iz 66. člena ZDDV-1) kot del upravičenih stroškov lahko izvajalec programa uveljavlja kot lastna sredstva pri dokazovanju porabe. Izvajalec programa je pri dokazovanju upravičenih stroškov iz naslova DDV, dolžan Fundaciji predložiti izjavo, o zavezanosti za DDV in višini odbitnega deleža po 65. členu ZDDV-1 ali izjavo o nezavezanosti za obračun DDV. Upošteva se samo izjava, podpisana s strani računovodje in zakonitega zastopnika Izvajalca, ki pod kazensko in odškodninsko odgovornostjo potrjujeta resničnost v izjavi zatrjevanih podatkov.

Izvajalec izrecno soglaša, da lahko pooblaščeni predstavniki Fundacije nadzirajo izvedbo programa in namensko porabo sredstev, ki jih je Fundacija namenila Izvajalcu za program vrhunskega športa, za športno panogo: »________________«. Izvajalec se izrecno zavezuje, da bo pri opravljanju nadzora nad namensko porabo sredstev, ki ga izvaja ali naroči Fundacija, nadzornemu organu omogočil vpogled v dokumentacijo o izvajanju sofinanciranega programa, računalniške programe, listine, postopke in obračun stroškov izvajalca, ki izkazujejo resničnost, pravilnost in skladnost upravičenih stroškov v zvezi z izvedbo programov. Nadzorni organ ima pravico ugotavljati tudi smotrnost uporabe sredstev za doseganje namena in ciljev iz prijave na javni razpis in te pogodbe, izvajalec pa mu je dolžan to omogočiti in mu dati vse potrebne podatke in pojasnila v povezavi z uporabo teh sredstev in sicer v 8 (osmih) dneh po prejemu zahteve s strani nadzornega organa Fundacije.

2.4. V kolikor Izvajalec Fundaciji ni predložil vsebinskega in finančnega poročila o izvedbi programa, sofinanciranega v preteklem letu, ter zaključnega računa za preteklo leto ali ne izpolni pravočasno obveznosti, določenih v predhodni točki, Fundacija zadrži sredstva do izpolnitve obveznosti.

2.5. V kolikor Izvajalec uporabi pridobljena sredstva nenamensko oziroma v nasprotju z določili te pogodbe, Fundacija od Izvajalca zahteva vračilo neupravičeno prejetih sredstev ali pa z enostransko izjavo odstopi od te pogodbe in zahteva od izvajalca vračilo vseh prejetih sredstev, ki jih je Izvajalec dolžan vrniti Fundaciji v roku 8 dni po prejemu njenega pisnega zahtevka, in sicer z zakonitimi zamudnimi obrestmi od dneva nakazila na transakcijski račun izvajalca do dneva vračila Fundaciji.

Ne glede na prejšnji odstavek v primeru, če Fundacija ali drug nadzorni organ ugotovi, da je izvajalec:
· prejel sredstva za stroške, ki so predmet te pogodbe, tudi iz drugih virov financiranja oziroma so mu bila odobrena (dvojno financiranje - uveljavljanje istega stroška tudi pri drugem viru financiranja),
· posredoval neresnične, nepopolne podatke oziroma dokumente ali prikril informacije, ki bi jih bil skladno s to pogodbo dolžan razkriti, na podlagi česar je od Fundacije pridobil ali bi lahko pridobil sredstva, do katerih sicer ne bi bil upravičen,
· onemogočil oziroma onemogočal nadzor Fundacije v skladu z določili te pogodbe,
· nenamensko uporabil prejeta sredstva,
· ravnal v nasprotju z določili te pogodbe,
se šteje, da je ravnal nepošteno in bistveno kršil določila te pogodbe. Fundacija v teh primerih od izvajalca zahteva vračilo neupravičeno prejetih sredstev ali pa odstopi od te pogodbe in zahteva od izvajalca vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun izvajalca do dneva vračila Fundaciji.

Posledica odstopa Fundacije od pogodbe je tudi, da izvajalec v roku enega leta od odstopa ne more sodelovati na javnih razpisih za sofinanciranje izvajanja letnega programa športa Fundacije.

2.6. Ta pogodba je nična, če se ugotovi, da je kdo v imenu in na račun druge pogodbene stranke, Fundaciji, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:
· pridobitev posla,
· za sklenitev posla pod ugodnejšimi pogoji,
· za opustitev  dolžnega nadzora nad izvajanjem pogodbenih obveznosti,
· za drugo ravnanje ali opustitev, s katerim je Fundaciji, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku Fundacije, organa, posredniku organa ali organizaciji  iz javnega sektorja, drugi pogodbeni stranki ali njenemu predstavniku, zastopniku ali posredniku.

2.7 Izvajalec je dolžan dokumentacijo, ki izkazuje izvedbo oziroma realizacijo sofinanciranega programa, hraniti še 5 let, šteto od leta sofinanciranja programa.


3. OSTALE DOLOČBE

3.1. Izvajalec se zavezuje, da bo javno objavljal, da je program sofinancirala Fundacija, in sicer v skladu z »Navodili izvajalcem o aktivnostih obveščanja javnosti in poročanja o sofinanciranih programih iz sredstev Fundacije za šport« (v nadaljevanju: navodila). Navodila so sestavni del pogodbe in so objavljena na spletni strani Fundacije.

3.2. Vloga Izvajalca, s katero se je prijavil na javni razpis, je sestavni del te pogodbe.

3.3. V primeru večje spremembe prilivov sredstev Fundaciji lahko Fundacija na podlagi sklepa Sveta Fundacije Izvajalcu enostransko spremeni dinamiko in višino sofinanciranih sredstev.

3.4. Pogodbeni stranki se dogovorita, da sta pooblaščena predstavnika za izvajanje te pogodbe:
- za Fundacijo: Branko Zorman, predsednik Sveta Fundacije,
- za Izvajalca:   _____, _______.

3.5. Morebitne spremembe oziroma dopolnitve te pogodbe bosta pogodbeni stranki sklenili v obliki pisnih aneksov k tej pogodbi.

Pri sklepanju aneksov k tej pogodbi skladno z določili te pogodbe in pri dogovarjanju pogodbenih strank o drugih obveznostih, ki niso opredeljena s to pogodbo, bodo upoštevani pogoji iz javnega razpisa.

3.6. Cesije in asignacije za sredstva po tej pogodbi so mogoče le ob soglasju Fundacije.

3.7. Pogodbeni stranki bosta morebitne spore iz te pogodbe reševali prvenstveno sporazumno. V nasprotnem primeru je za reševanje njunih sporov pristojno sodišče v Ljubljani.

3.8. Ta pogodba je sestavljena in podpisana v dveh (2) enakih izvodih, od katerih prejme vsaka pogodbena stranka po en (1) izvod.

3.9. Ta pogodba začne veljati, ko jo podpišeta obe pogodbeni stranki.


	Ljubljana, ........................
	
	__________, ......................

	

Fundacija za financiranje športnih organizacij v RS:
	
	

______:

	
Branko Zorman,
predsednik Sveta Fundacije
	
	
____________,
_________ 

